Golestano provincija

Golestano provincija () – provincija Irano šiaurinėje dalyje. Administracinis centras – Gorganas.

Provincija sudaryta 1997 m., atskyrus rytinę Mazenderano dalį.

Provincijoje stūkso aukščiausia pasaulyje degtų plytų konstrukcija – Gonbade Kavuso bokštas, įtrauktas į UNESCO pasaulio paveldo sąrašą.

 Geografija 

Provincija įsikūrusi prie pietrytinio Kaspijos jūros kampo. Pietiniu pakraščiu driekiasi Elburso kalnai, kuriuos daugiausia dengia drėgnieji miškai (Šomalis) bei kalnų stepės. Aukščiausia vieta – Šavaro kalnas (3945 m). Tarp kalnų ir Kaspijos įsiterpusi pajūrio lyguma. Būdingas subtropinis, drėgnas klimatas. Šiauriniu pakraščiu teka Atrekas.

 Gyventojai 

Dauguma provincijos gyventojų yra turkmėnai, taip pat čia gyvena mazenderaniai, persai, kurdai, azerbaidžaniečiai, beludžiai, armėnai, kazachai, gruzinai. Golestane gyvena daug tiek musulmonų šiitų, tiek sunitų. Taip pat gyvena nedidelė bahajų mažuma.The Geography of Golestan Province, Educational Ministry of Iran, 2006

Didžiausi miestai (2016 m.):
 Gorganas – 350,6 tūkst. gyventojų
 Gonbade Kavusas – 151,9
 Bender Torkemanas – 53,9
 Aliabadas – 52,8
 Azadšehras – 43,7
 Kordkūjis – 39,8
 Kalalehas – 36,1
 Ak Kala – 35,1

 Administracinis suskirstymas 

Provincija padalinta į 12 šahrestanų:

 Aliabado šahrestanas
 Azadšehro šahrestanas
 Bender Torkemano šahrestanas
 Kalalės šahrestanas
 Gorgano šahrestanas
 Gonbad e Gabuso šahrestanas
 Kordkujo šahrestanas
 Galikešo šahrestanas
 Minudešto šahrestanas
 Ramiano šahrestanas
 Bender Gazo šahrestanas
 Akkalos šahrestanas

 Šaltiniai 

Kategorija:Irano provincijos